PATVIRTINTA

Telšių „Germanto“ progimnazijos

direktoriaus 2019 m. rugsėjo 2 d.

įsakymu Nr. V-40

**TELŠIŲ „GERMANTO“ PROGIMNAZIJOS MOKINIŲ PAMOKŲ LANKOMUMO APSKAITOS BEI MOKYKLOS NELANKYMO PREVENCIJOS TVARKOS APRAŠAS**

1. **BENDROSIOS NUOSTATOS**
2. Telšių „Germanto“ progimnazijos mokinių pamokų lankomumo apskaitos bei mokyklos nelankymo prevencijos tvarkos aprašas (toliau – Tvarkos aprašas) nustato mokinių pamokų lankomumo apskaitą, prevencines priemones mokyklos nelankymui mažinti, nesimokančių ir mokyklos nelankančių mokinių apskaitos organizavimo bei mokymosi pagal privalomojo švietimo programas kontrolę*.*
3. Ugdymas pagal priešmokyklinio, pradinio, pagrindinio ir vidurinio ugdymo programas yra privalomas iki 16 metų visiems Lietuvos Respublikos piliečiams, gyvenantiems Lietuvos Respublikoje, ir užsieniečiams, turintiems teisę nuolat ar laikinai gyventi Lietuvos Respublikoje.
4. Vaikai, kurie mokosi Telšių „Germanto“ progimnazijoje, vykdančioje pradinio ir pagrindinio ugdymo programas, įrašomi į apskaitą Mokinių registre pagal Mokinių registro nuostatus.
5. Tvarkos aprašo tikslai yra:

4.1. užtikrinti, kad visi vaikai iki 16 metų mokytųsi pagal privalomojo švietimo programas;

4.2. didinti tėvų ir mokinių atsakomybę dėl mokyklos lankymo ir nutraukto ugdymosi proceso;

 4.3. gerinti mokinių mokymo(-si) kokybę ir didinti mokymosi motyvaciją;

 4.4. vykdyti mokyklos nelankymo prevenciją;

 4.5. skatinti institucijų tarpusavio bendradarbiavimą mokyklos nelankymo prevencijos srityje.

1. Tvarkos apraše vartojamos sąvokos:

5.1. **Nesimokantis vaikas** – neįregistruotas Mokinių registre vaikas iki 16 metų, kurio deklaruota gyvenamoji vieta yra Telšių rajono savivaldybės teritorijoje;

5.2**. Mokyklos nelankantis vaikas** – įregistruotas Mokinių registre vaikas, kurio deklaruota gyvenamoji vieta yra Telšių rajono savivaldybės teritorijoje, tačiau per mėnesį be pateisinamos priežasties praleidęs daugiau kaip pusę pamokų ar ugdymui skirtų valandų pagal privalomojo švietimo programas;

5.3. **Privalomas ugdymas/švietimas** – ugdymas pagal priešmokyklinio, pradinio, pagrindinio ir vidurinio ugdymo programas iki 16 metų;

5.4. **NEMIS** – Nesimokančių vaikų ir mokyklos nelankančių mokinių informacinė sistema.NEMIS duomenų bazėse „Nelankantys“ ir „Nesimokantys“ kaupiami ir tvarkomi  registrų ir informacinių sistemų bei  juridinių asmenų teikiami duomenys.

1. Šis Tvarkos aprašas yra parengtas vadovaujantis Lietuvos Respublikos švietimo įstatymu, Vaiko minimalios ir vidutinės priežiūros įstatymu, Savivaldybės teritorijoje gyvenančių vaikų apskaitos tvarkos aprašu, Nesimokančių vaikų ir mokyklos nelankančių mokinių informacinės sistemos nuostatais.

 **II. MOKINIŲ PAMOKŲ LANKOMUMO APSKAITOS ORGANIZAVIMAS**

1. Už Mokyklos lankymą yra atsakingi mokinių tėvai (globėjai, rūpintojai) ir patys mokiniai. Tėvų ir mokinių teisės, įsipareigojimai ir atsakomybė dėl Mokyklos lankymo įteisinti mokymo sutartyje bei kituose vidaus dokumentuose.
2. Pamokų lankomumas fiksuojamas kiekvieną dieną elektroniniame dienyne TAMO dokumentuose nustatyta tvarka.
3. Telšių „Germanto“ progimnazija (toliau – Mokykla), vadovaujasi šiuo Tvarkos aprašu, kitais teisės aktais. Kartu su Mokyklos bendruomene buvo aptarta ir patvirtinta Mokyklos pamokų /ugdymo dienų lankomumo apskaitos tvarka. Joje numatyta, kad:
4. mokinys negali praleisti pamokų be pateisinamos priežasties;
5. praleistos pamokos gali būti pateisintos dėl:

11.1. mokinio ligos ar vizito pas gydytoją;

11.2. tikslinių iškvietimų;

11.3. dalyvavimo rajoninėse, respublikinėse olimpiadose, konkursuose, konferencijose, varžybose ir kituose renginiuose (vadovaujantis mokyklos direktoriaus įsakymu);

11.4. šeimyninių aplinkybių;

11.5. transporto trikdžių (nebuvimo, vėlavimo) ar nepalankių oro sąlygų (audros, pūgos, liūties, uragano ar pan.);

 12. Praleistas pamokas šio aprašo 11 punktu nurodytais atvejais, išskyrus 11.3 p., pateisina mokinių tėvai (globėjai, rūpintojai).

13. Tėvai (globėjai, rūpintojai), vaikui neatvykus į mokyklą, tą pačią dieną (iki pamokų pabaigos) informuoja klasės auklėtoją telefonu ar elektroniniu paštu.

14. Tėvai gali pateisinti 5 mokymo/ugdymo dienas. Ligos atveju, jei mokinys serga ilgiau nei 5 mokymo/ugdymo dienas, tėvai (globėjai, rūpintojai) vėl turi iš naujo informuoti klasės auklėtoją.

15. 1-os dienos praleistos pamokos gali būti pateisintos žodžiu informuojant klasės auklėtoją. Mokiniui neatvykus ilgiau kaip 1 dieną, tėvai (globėjai, rūpintojai) klasės auklėtojui pateikia užpildytą prašymo formą dėl praleistų pamokų pateisinimo. Teisinant pamokas dėl mokinio ligos ar vizito pas gydytoją, tėvai prašymo pastabose nurodo rekomendacijas dėl fizinio ugdymo pamokų organizavimo.

16. Tėvai, pateisindami vaiko praleistas pamokas, prisiima atsakomybę už pateiktos informacijos teisingumą bei galimas pasekmes, kilusias dėl pateiktos netikslios informacijos.

 17. Dėl pateisinamos priežasties praleistų pamokų skaičius per mėnesį negali viršyti 50 proc. visų pamokų ar ugdymui skirtų valandų.

18. Už praleistų pamokų/ugdymo dienų apskaitą Mokykloje atsakingi klasių auklėtojai.

19. Už lankomumo apskaitos ir kontrolės vykdymą atsakinga soc. pedagogė ir pavaduotoja ugdymui.

20. Pagalbos būdai bei priemonės mokiniams, kurie praleido daug pamokų (pateisintų ir nepateisintų):

 20.1 dalykų mokytojai teikia individualią pagalbą;

 20.2. mokinys lanko dalykų konsultacijas;

 20.3. mokiniui, dvi savaites ir daugiau praleidus pamokas dėl ligos ar kitos priežasties, sudaromas pagalbos teikimo planas. Šį planą sudaro dalyko mokytojas, jį suderina su mokiniu, supažindina tėvus (globėjus, rūpintojus);

 20.3. mokinys, praleidęs pamokas, kai buvo rašomas kontrolinis darbas, turi atsiskaityti sutartu su mokytoju laiku.

 21. Tėvai (globėjai, rūpintojai) turi:

21.1 užtikrinti vaiko punktualų ir reguliarų mokyklos lankymą, vaiko parengimą mokyklai, jo mokymąsi pagal privalomojo ugdymo programas iki 16 metų;

21.2. informuoti mokyklą, jeigu vaikas negali atvykti į mokyklą;

21.3 sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

21.4. bendradarbiauti su mokyklos administracija, mokytojais, kitais švietimo bei visuomenės sveikatos priežiūros specialistais, sprendžiant vaiko ugdymosi, pamokų lankomumo, elgesio ir kitus su vaiko gerove susijusius klausimus;

21.5. ugdyti vaiko vertybines orientacijas, kontroliuoti ir koreguoti jo elgesį.

22. Mokinys privalo:

22.1. mokytis iki 16 metų pagal privalomojo ugdymo programas;

22.2. sudarius mokymo sutartį, laikytis visų jos sąlygų ir mokyklos vidaus tvarką nustatančių dokumentų reikalavimų;

22.3. lankyti mokyklą, stropiai mokytis, laikytis mokinio elgesio normų, gerbti mokytojus ir kitus mokyklos bendruomenės narius, nepažeisti jų teisių ir teisėtų interesų.

23. Mokyklos taryba priima sprendimus dėl konkrečių priemonių lankomumui gerinti.

24. Vaikui neatvykus į mokyklą ir tėvams (globėjams, rūpintojams) apie tai nepranešus, klasės auklėtojas ne vėliau kaip kitą dieną susisiekia su vaiko tėvais (globėjais, rūpintojais) ir išsiaiškina neatvykimo priežastis.

25. Klasės auklėtojas iki naujo mėn. 5d. parengia ir pateikia mokyklos administracijai ataskaitą apie mokinių pamokų/ugdymo dienų lankomumą, pamokų praleidimo priežastis, praleistų pamokų pateisinimą.

27. Mokyklos administracija vertina pamokų/ugdymo dienų lankomumo situaciją, analizuoja nelankymo priežastis, organizuoja pagalbos priemonių vaikui ir jo tėvams (globėjams, rūpintojams) teikimą, vykdo mokyklos nelankymo, nusikalstamumo, narkotinių ir psichotropinių medžiagų vartojimo, smurto ir kitų neigiamų socialinių veiksnių prevenciją, įgyvendina socialinių emocinių kompetencijų ugdymo programas, inicijuoja vaiko svarstymą Mokyklos vaiko gerovės komisijoje ar kitoje savivaldos institucijoje dalyvaujant tėvams (globėjams, rūpintojams), kreipiasi į Telšių rajono Savivaldybės administracijos direktorių dėl vaiko minimalios ir vidutinės priežiūros įstatymo taikymo, jei išnaudojus visas švietimo pagalbos teikimo galimybes, numatytas Lietuvos Respublikos švietimo įstatyme, nepavyko išspręsti problemos Mokykloje.

28. Mokykla teikia Savivaldybės Švietimo ir sporto skyriui pamokų lankomumo ataskaitą (iki vasario 5 d. ir birželio 25 d.), informaciją apie mokyklos dalyvavimą socialinio emocinio ugdymo ir prevencijos programose.

29. Mokykla pagal poreikį teikia informaciją apie Mokyklos nelankančius vaikus Telšių rajono Savivaldybės administracijos Švietimo ir sporto skyriui, Savivaldybės tarpinstitucinio bendradarbiavimo koordinatoriui, Vaiko teisių apsaugos tarnybai.

**III. PAGALBOS MOKINIUI IR MOKYKLOS NELANKYMO PREVENCINĖS PRIEMONĖS**

30. Klasės auklėtojai, iškilus lankomumo problemoms, nedelsiant informuoja mokinių tėvus (globėjus, rūpintojus).

31. Klasės auklėtojai fiksuoja mokinių pamokų ir ugdymo dienų lankomumą, stebi jų elgesį, pasiekimus, kitų įsipareigojimų vykdymą, tvarko lankomumo apskaitos ir praleistų pamokų pateisinimo dokumentus, bendradarbiauja su dalykų mokytojais, švietimo pagalbos specialistais, tėvais (globėjais, rūpintojais).

31. Jei mokinys praleidinėja pamokas be pateisinamos priežasties jam gali būti skiriamos prevencinės/drausminės priemonės: specialisto konsultacija/individualus pokalbis, žodinis įspėjimas, svarstymas Mokyklos vaiko gerovės komisijoje, įspėjimas raštu, papeikimas.

33. Jei mokinys, išnaudojus visas Mokykloje turimas švietimo pagalbos priemones ir pritaikius Mokyklos numatytas drausmines priemones, toliau praleidžia pamokas be pateisinamos priežasties arba Mokyklos nustatyta tvarka neatsiskaito už praleistą kursą Mokykla gali:

33.1. siūlyti vaikui rinktis kitą mokymosi formą ar kitą mokyklą;

33.2. siūlyti likti kartoti kurso;

33.3. kreiptis Į Savivaldybės administracijos direktorių dėl Vaiko minimalios ir vidutinės priežiūros įstatymo taikymo;

33.4. kreiptis į Valstybės vaiko teisių apsaugos ir įvaikinimo tarnybą prie Socialinės apsaugos ir darbo ministerijos ar Policiją dėl Lietuvos Respublikos administracinių nusižengimų kodekso 80 straipsnio taikymo (80 straipsnis. Kliudymas vaikui mokytis. Tėvų (globėjų, rūpintojų) vengimas leisti į mokyklą vaiką iki 16 metų arba kliudymas vaikui iki 16 metų mokytis pagal pradinio ir pagrindinio ugdymo programas užtraukia įspėjimą arba baudą nuo vieno šimto keturiasdešimt iki trijų šimtų eurų).

**IV. NESIMOKANČIŲ VAIKŲ IR MOKYKLOS NELANKANČIŲ VAIKŲ APSKAITOS ORGANIZAVIMAS**

34. NEMIS, nesimokančių vaikų ir mokyklos nelankančių vaikųinformacinė sistema.

35. NEMIS tvarkymą Savivaldybėje organizuoja ir užtikrina Savivaldybės Švietimo ir sporto skyrius (toliau – NEMIS tvarkytojas).

36. Mokykla:

36.1. gavusi NEMIS Nesimokančių vaikų sąrašą, sudaro darbo grupę šio sąrašo duomenims pagal mokyklai priskirtą teritoriją patikrinti ir, bendradarbiaudama su seniūnijomis, kitomis institucijomis, surenka bei nustatytu formatu pateikia NEMIS tvarkytojui informaciją apie šių vaikų faktinę gyvenamąją vietą, nesimokymo priežastis;

37. Pedagoginė psichologinė tarnyba, mokyklai prašant, organizuoja ir teikia pedagoginę psichologinę pagalbą mokiniui, mokytojui, klasės auklėtojui, tėvams.

38. Telšių rajono savivaldybės administracijos Vaiko gerovės komisija:

38.1. surenka informaciją, būtiną sprendimui priimti dėl Vaiko minimalios ir vidutinės priežiūros įstatymo taikymo, teikia siūlymus dėl vaiko minimalios priežiūros priemonių gerinimo.

38.2. kaupia ir analizuoja duomenis apie pamokų lankomumą mokyklose, teisės pažeidimų, narkotinių ir psichotropinių medžiagų vartojimo, smurto, nusikalstamumo ir kitais klausimais, inicijuoja prevencines priemones.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_